เลอันเดอร์ แด็นโดงเกอร์

เลอันเดอร์ แด็นโดงเกอร์ (; เกิดวันที่ 15 เมษายน ค.ศ. 1995) เป็นนักฟุตบอลชาวเบลเยียม ผู้เล่นในตำแหน่งกองหลังหรือกองกลางตัวรับให้กับวุลเวอร์แฮมป์ตันวอนเดอเรอส์ในพรีเมียร์ลีก

แด็นโดงเกอร์ได้เข้าร่วมอันเดอร์เลคต์ใน ค.ศ. 2009 และได้ลงเล่นระดับอาชีพครั้งแรกในเดือนกรกฎาคม ค.ศ. 2013 เขาได้ลงเล่นให้กับอันเดอร์เลคต์ทั้งหมด 171 นัด ยิงได้ 11 ประตู และยังพาทีมชนะเลิศเบลเจียนซูเปอร์คัพและเบลเจียนเฟิสต์ดิวิชัน เอ เขาลงเล่นให้กับทีมชาติเบลเยียมครั้งแรกในเดือนมิถุนายน ค.ศ. 2015 และเป็นส่วนหนึ่งของทีมชาติที่จบอันดับที่สามในฟุตบอลโลก 2018

ทีมชาติ 
แด็นโดงเกอร์ถูกเรียกตัวติดทีมชาติเบลเยียมครั้งแรกในวันที่ 22 พฤษภาคม ค.ศ. 2015 โดยผู้จัดการทีมชาติอย่างมาร์ก วิลโมตส์ เขาได้ลงเล่นให้กับทีมชาติครั้งแรกเมื่อวันที่ 7 มิถุนายนในนัดกระชับมิตรที่ออกไปเยือนฝรั่งเศส เขาได้ลงเล่นในช่วงห้านาทีสุดท้าย แทนที่เจสัน เดอนาเยอร์ นัดนั้นเบลเยียมเอาชนะไปได้ 4–3

ในวันที่ 4 มิถุนายน ค.ศ. 2018 ผู้จัดการ โรเบร์โต มาร์ติเนซ ได้เรียกแด็นโดงเกอร์ติดทีมชาติในชุด 23 คนสุดท้าย สำหรับการลุยศึกฟุตบอลโลก 2018 ที่ประเทศรัสเซีย เขาได้ลงเล่นในฟุตบอลโลกครั้งแรกเมื่อวันที่ 29 มิถุนายน รอบแบ่งกลุ่มนัดสุดท้ายที่เอาชนะอังกฤษ 1–0 ที่สนามกีฬาคาลีนินกราด

สถิติอาชีพ

สโมสร

ทีมชาติ

เกียรติประวัติ 
อันเดอร์เลคต์
 เบลเจียนเฟิสต์ดิวิชัน เอ: 2016–17
 เบลเจียนซูเปอร์คัพ: 2013, 2014

เบลเยียม
 ฟุตบอลโลก อันดับที่สาม: 2018

อ้างอิง

แหล่งข้อมูลอื่น 

 
 
 Belgium Stats at Belgian FA

นักฟุตบอลชาวเบลเยียม
ผู้เล่นราชสโมสรกีฬาอันเดอร์เลคต์
ผู้เล่นในเบลเจียนเฟิสต์ดิวิชัน เอ
นักฟุตบอลทีมชาติเบลเยียม
กองกลางฟุตบอล
ผู้เล่นสโมสรฟุตบอลวุลเวอร์แฮมป์ตันวอนเดอเรอส์
ผู้เล่นในพรีเมียร์ลีก
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากจังหวัดเวสต์ฟลานเดอส์